
	РЕСПУБЛИКА МОЛДОВА
РАЙОН ШТЕФАН ВОДЭ
ГОРОДСКОЙ СОВЕТ

ШТЕФАН ВОДЭ


DECIZIE nr. 4/3
din 20 mai 2010
Cu privire la aprobarea 

Regulamentului privind furnizarea/prestarea 

serviciilor publice comunale de alimentare cu apă, 

evacuarea apelor uzate (canalizare) şi deservirea tehnică 

a sistemelor inginereşti a blocurilor locative 

din oraşul Ştefan Vodă.
În conformitate cu prevederile Legii serviciilor publice de gospodărie comunală nr. 1402 din 24 octombrie 2002, în temeiul art. 14 alin. (2) lit. q) din Legea nr. 436-XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE:
1. Se aprobă Regulamentul privind furnizarea/prestarea serviciilor publice comunale de alimentare cu apă, evacuarea apelor uzate (canalizare) şi deservirea tehnică a sistemelor inginereşti a blocurilor locative din oraşul Ştefan Vodă (se anexează).

2. Controlul asupra executării prezentei decizii se pune în sarcina dlui Nicolae Dănilă, directorul Î.M. „Direcţia de Producţie „Apă-Canal” din or. Ştefan Vodă””.
3. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Î. M. „Direcţia de Producţie „Apă-Canal” din or. Ştefan Vodă”;

Prin afişare în locurile publice.
Preşedintele şedinţei                                                Ion Mustafenco 
     Contrasemnează:
       Secretarul Consiliului orăşănesc                                  Galina Deriughin
APROBAT prin decizia 

Consiliului orăşenesc Ştefan Vodă 

nr. 4/3 din 20 mai 2010
REGULAMENTUL

privind furnizarea/prestarea serviciilor publice comunale
de alimentare cu apă, evacuarea apelor uzate (canalizare) şi deservirea tehnică 
a sistemelor inginereşti a blocurilor locative din oraşul Ştefan Vodă

I. DEFINIŢII (TERMINI) DE BAZĂ ŞI DOMENIUL DE APLICARE

1. Prezentul Regulament cu privire la furnizarea/prestarea serviciilor publice comunale de alimentare cu apă, evacuarea apelor uzate (canalizare) şi deservirea tehnică a sistemelor inginereşti a blocurilor locative (în continuare – Regulament) determină condiţile şi posibilităţile, conform cărora se furnizează servicii publice comunale prin sistemele centralizate de alimentare cu apă, canalizare şi deservirea tehnică a sistemelor inginereşti a blocurilor locative din or. Ştefan Vodă, precum şi se reglementează relaţiile între clienţii (subclienţi), utilizatori acestor servicii şi furnizori.

2. Prezentul Regulament se aplică pe teritoriul oraşului Ştefan Vodă, este obligatoriu pentru respectarea de către furnizori şi toţi clienţii (subclienţi), utilizatori ai sistemelor centralizate publice de alimentare cu apă, canalizare şi deservirea tehnică a sistemelor inginereşti a blocurilor locative din oraşul Ştefan Vodă.

3. În textul Regulamentului sunt folosite următoarele difiniţii şi noţiuni de bază:

,,Avarie”- deteriorări sau încălcări în exploatarea reţelelor şi instalaţilor de alimentare cu apă şi canalizare, ce au generat deteriorarea pereţilor şi/sau îmbinărilor ţevilor cap la cap, defectarea robinetelor pentru închiderea conductelor din reţea, şi a altei armaturi, pieselor de branşament, urmare a cărora s-a înrăutăţit calitatea apei potabile, s-a prejudiciat mediul ambiant, bunurile persoanelor juridice sau fizice şi este nevoie de a sista sau limita, în perioada lichidării lor, furnizarea apei şi/sau a recepţionării apelor uzate de la clienţi;

„Autorităţile administraţiei publice locale”- Consiliul orăşenesc şi Primarul oraşului Ştefan Vodă, care sînt constituite şi activează pe teritoriul oraşului pentru promovarea intereselor şi soluţionarea problemelor membrilor comunităţii;

,,Benificiar”- persoană juridică şi/sau fizică care intenţionează să devină client sau subclient;

,,Bilanţul consumului şi al evacuării apelor uzate”- raportul între volumele fizice ale apei folosite din toate sursele de alimentare cu apă şi volumele apelor uzate evacuate pe parcursul unui an;

,,Branşare neautorizată la sistemele publice (comunale) de alimentare cu apă sau canalizare” – branşare efectuată fără autorizarea furnizorului sau cu încălcarea condiţilor tehnice eliberate de el;

,,Cămin de control al apelor uzate” – cămin destinat evidenţei şi prelevării probelor apelor uzate ale clientului sau ultimul cămin în reţiaua de canalizare a clientului, înaintea racordării la sistemul public comunal de canalizare;

„Conductă de ocolire (by-pass)”- conductă pozată în ocolirea celei de bază a clientului, destinată trecerii debitului calculat de apă pentru stingerea incendiului;

„Contor (mijloc de măsurare)”- mijloc tehnic, destinat măsurării consumului de apă, utilizat de către client (subclient) sau a volumului apelor uzate evacuate de la acesta, permis spre folosire pentru evidenţă comercială;

„Contor comun”- dispozitiv de evidenţă ce înregistrează cantitatea apei furnizate clientului la nivelul unui branşament de apă;

„Componenţa apelor uzate”- caracteristica apelor uzate cu includerea listei substanţelor poluante şi/sau normante şi concentraţia acestora;

„Distribuitor”- client (persoană fizică şi/sau juridică) ce a încheiat cu furnizorul un contract privind distribuirea apei potabile către utilizatori şi colectarea de la aceştea a apelor uzate, ce se evacuează în sistemul de canalizare al furnizorului şi îndeplineşte rolul intermediarului între furnizor şi utilizator;

„Fond locativ aflat în exploatare” – case de locuit, apartamentele cărora sunt privatizate în conformitate cu Legea cu privire la privatizarea fondului locativ şi/sau care se află în proprietate de stat, gestionarea, exploatarea şi întreţinerea cărora se efectuează de către organizaţile create special în acest scop (asociaţile proprietarilor de locuinţe privatizate, asociaţiile proprietarilor în condominiu, cooperativile de construcţie a locuinţelor).

„Furnizor/prestator”- agent economic căruia, prin hotărîrea autorităţii administraţiei publice locale, i s-a delegat furnizarea/prestarea servicilor publice comunale către clienţi prin sistemele centralizate de alimentare cu apă şi canalizare ale oraşului Ştefan Vodă;

„Instalaţii de alimentare cu apă şi canalizare, construcţii pentru branşare (branşament de apă şi racord de canalizare)” – instalaţii şi construcţii prin care clientul recepţionează apă potabilă din sistemul public centralizat comunal de alimentare cu apă şi/sau de la care se evacuează ape uzate în sistemul public comunal de canalizare;

„Întreprinderi specializate”- întreprinderile deţinătoare de licenţe pentru efectuarea lucrărilor de proiectare, montare, exploatare şi a altor lucrări în sistemele de alimentare cu apă şi/sau canalizare, eliberate în conformitate cu legislaţia în vigoare;

„Limita de consum al apei/evacuării apelor uzate”- volumul-limită al apei potabile furnizate primite şi al apelor uzate recepţionate (evacuate), stabilit pentru o anumită perioadă de timp de către furnizor clientului, cu acordul autorităţilor administraţiei publice locale;

„Limita proprietăţii”- linia separării elementelor sistemelor de alimentare cu apă şi/sau canalizare şi a construcţilor accesorii între proprietari, conform criteriului de proprietate, gestionare sau administrare operativă.

„Limita răspunderii de exploatare”- linia separării elementelor sistemelor de alimentare cu apă, cu energie termică şi/sau de canalizare (a reţelelor de distribuţie a apei şi canalizare, construcţiilor accesorii), conform criteriului de obligaţii (răspundere) pentru exploatarea elementelor sistemelor de alimentare cu apă şi/sau canalizare, stabilite prin acordul părţilor. În lipsa acordului limita responsabilităţii de exploatare se stabileşte conform limitei proprietăţii;

„Reprezentantul clientului sau a furnizorului” – persoana înputernicită să reprezinte în modul stabilit interesele clientului sau ale furnizorului;

„Reţea de canalizare”- sistem de conducte, colectoare şi construcţii accesorii pentru colectarea şi evacuarea apelor uzate;

„Reţea de alimentare cu apă” – sistemul conductelor şi construcţilor accesorii destinate alementării cu apă;

„Sistem interior de alimentare cu apă şi canalizare”- complexul dispozitivelor, instalaţiilor tehnico-sanitare, conductelor, armaturii şi echipamentelor de măsurare şi reglare a debitului de apă şi a apelor uzate ale clientului, aflate pînă la hotarul delimitării proprietăţii;

„Subclient”- persoană juridică sau fizică care primeşte, conform contractului cu clientul sau furnizorul, apă potabilă din reţelele de alimentare ale clientului şi/sau evacuează ape uzate în reţelele de canalizare ale clientului;

„Sisteme publice centralizate comunale de alimentare cu apă şi canalizare”- complexul construcţilor tehnice pentru captarea, tratarea, transportarea şi distribuirea apei potabile (industriale) clienţilor, precum şi pentru colectarea, transportarea, epurarea şi descărcarea apelor uzate de la aceştia în emisar;

„Utilizator” – persoană juridică sau fizică care foloseşte nemijlocit pentru necesităţile proprii apă potabilă şi/sau de la care se evacuează ape uzate în sistemul de canalizare;
„Utilizarea neautorizată”- folosirea sistemelor publice comunale de alimentare cu apă şi canalizare în lipsa contractului de furnizare (recepţionare) a apei şi recepţionare (evacuare) a apelor uzate, precum şi în cazul nerespectării condiţiilor contractului de către client.

4. Sistemele centralizate publice comunale de alimentare cu apă şi canalizare ale oraşului sunt destinate, în primul rînd, asigurării cu apă potabilă a populaţiei, întreprinderilor de producere a alimentelor, stingerii incendiilor, precum şi pentru evacuarea şi epurarea apelor uzate de la utilizatorii menţionaţi din oraşul Ştefan Vodă.

Asigurarea cu apă potabilă a altor utilizatori, recepţionarea şi epurarea apelor uzate de la ei, se admite în cazul existenţei posibilităţilor tehnice şi stabilirii normativelor speciale de evacuare a apelor uzate în conformitate cu actele normative în vigoare referitoare la evacuarea apelor uzate în sistemul public comunal de canalizare al oraşului Ştefan Vodă.

5. Modalitatea folosirii sistemului centralizat public comunal de alimentare cu apă a oraşului în condiţii (situaţii) excepţionale, ce pot ameninţa sănătatea populaţiei, se stabileşte prin legislaţia în vigoare şi actele normative în vigoare corespunzătoare ale Departamentului Protecţie Civilă şi Situaţii Excepţionale.

6. Primirea în gestiune de către furnizor a reţelelor şi construcţiilor exterioare existente şi a celor nou construite de alimentare cu apă şi canalizare ale benificiarilor (clienţilor) se efectuează cu acordul autorităţilor administraţiei publice locale, în conformitate cu actele normative în vigoare.

7. Relaţiile nereglementate de prezentul Regulament se determină prin contractul încheiat între furnizor şi clienţi (subclienţi), în conformitate cu legislaţia în vigoare a Republicii Moldova.

8. Divergenţele apărute între furnizor şi clienţi (subclienţi) se soluţionează în instanţile judecătoreşti respective, în conformitate cu legislaţia în vigoare.

II TIPURILE SERVICIILOR PRESTATE.

a) alimentarea cu apă potabilă;

b) evacuarea apelor uzate (canalizare);

c) deservirea tehnică a sistemelor inginereşti de alimentare cu apă şi canalizare din subsoluri şi etajele tehnice a blocurilor locative cu apartamente, a blocurilor, căminelor cu încăperi locuibile.

III  MODALITATEA BRANŞĂRII ŞI DEBRANŞĂRII 

DE LA REŢELELE PUBLICE (COMUNALE) DE ALIMENTARE CU APĂ

ŞI CANALIZARE

Secţiunea I. Branşarea beneficiarilor (clienţilor).

1. Branşarea la sistemele publice comunale de alimentare cu apă şi canalizare a obiectivelor noi construite, extinse sau reconstruite, precum şi a obiectivelor supuse reparaţilor capitale, comportate de schimbarea tipului de folosire a apei, volumelor de utilizare a ei şi/sau evacuării apelor uzate, numărul şi amplasarea branşamentelor de apă, racordurilor de canalizare, se efectuează în baza condiţilor tehnice eliberate de furnizor în cazul în care există condiţiile tehnice necesare.

În acelaşi timp, în cazurile şi în modul stabilit de către autorităţile administraţiei publice locale, furnizorul are dreptul să solicite clienţilor (subclienţilor) să participe cu o cotă-parte la dezvoltarea sistemelor publice comunale de alimentare cu apă şi/sau canalizare.

2.Pentru obţinerea condiţiilor tehnice, clientul (subclientul) depune furnizorului o cerere de branşare, la care se anexează următoarele acte (sau copiile legalizate la notar):

a) actul de proprietate al obiectului (imobilului) sau actul de confirmare a dreptului folosirii lui;

b) planul de situaţie a obiectului (imobilului), care urmează să fie branşat, cu referire la străzi şi drumuri;

c) ridicarea topografică a sectorului de amplasare a obiectului la scara 1:500 şi 1:2000, cu toate comunicaţiile şi construcţiile terestre şi/sau subterane existente, avizată de organizaţiile care le exploatează;

d) datele privind destinaţia obiectului (imobilului), înălţimea şi numărul de etaje al clădirilor (pentru casele de locuit-inclusiv datele despre numărul locatarilor).

Pentru benificiari (clienţi, subclienţi) persoane fizice, lista actelor depuse poate fi redusă de furnizor, în funcţie de condiţiile locale.

3. În lipsa posibilităţilor tehnice de satisfacere a tuturor cerinţilor benificiarului (clientului, subclientului), furnizorul are dreptul, cu justificarea respectivă, să-i refuze în scris branşarea la sistemele publice comunale de alimentare cu apă şi/sau racordarea la sistemele de canalizare, sau să înainteze condiţiile suplimentare enumerate mai jos, după îndeplinirea cărora poate fi efectuată branşarea:

a) construirea pe teritoriul clientului a rezervoarelor de apă potabilă (sau industrială) pentru asigurarea debitului necesar calculat al apelor (inclusiv pentru stingerea incendilor) şi/sau a rezervoarelor (bazinelor de egalizare, de înmagazinare) apelor uzate pînă la deversarea lor în sistemul public comunal de canalizare;

b) construcţia instalaţiilor locale hidrofor (în cazul imposibilităţii asigurării presiunii necesare (calculate) a apei));

c) construcţia instalaţilor de preepurare în cazul necorespunderii componenţei apelor uzate ale beneficiarului (clientului, subclientului) normativelor stabilite de recepţionare a apelor uzate în sistemul public comunal de canalizare;

d) reconstrucţia reţelelor şi instalaţiilor sistemelor publice comunale de alimentare cu apă şi canalizare existente, în legătură cu capacitatea lor insuficientă, în locul amplasării obiectului (imobilului) benificiarului (clientului), luînd în considerare perspectivele dezvoltării acestora;

e) construcţia unor branşamente aparte de apă şi a racordurilor de canalizare (pentru subclienţi).

4. Elaborarea şi eliberarea condiţiilor tehnice se va efectua de către furnizor în termin de 15 zile de la data primirii cererii, cu condiţia prezentării tuturor actelor indicate în punctul 2 din prezenta secţiune a Regulamentului.

5. Pentru eliberarea condiţilor tehnice de branşare, precum şi pentru coordonarea ulterioară a documentaţiei de proiect şi deviz, elaborate de organizaţii terţe, de la beneficiari (clienţi, subclienţi) se percepe o taxă, valoarea căreia se stabileşte de către furnizor în funcţie de volumul lucrărilor.

6.În condiţiile tehnice de branşare, eliberate clientului (subclientului) e necesar să se indice:

a) locul branşării reţelelor tehnice ale beneficiarului la reţelele publice comunale ale sistemului de alimentare cu apă şi/sau canalizare (adresa, numerele căminurilor, camerilor, materialului tuburilor);

b) cerinţele tehnice speciale faţă de instalaţiile şi construcţiile pentru branşare (în conformitate cu punctul 2.1.3. al prezentuluin Regulament);

c) consumul autorizat (coordonat) al volumelor de apă şi regimului furnizării ei (inclusiv pentru stingerea incendilor).

7. Elaborarea documentaţiei de proiect şi de deviz şi executarea lucrărilor de construcţiie şi montaj pentru branşarea la reţelele publice comunale de alimentare cu apă şi/sau canalizare (inclusiv spălarea şi dezinfectarea acestora) se efectuează de către furnizor contra plată, costul căreia se stabileşte printr-un contract adiţional în funcţie de volumul lucrărilor executate.

În unele cazuri beneficiarii (clienţii, subclienţii) cu acordul furnizorului pot executa aceste lucrări cooptînd întreprinderi specializate, în scopul asigurării întregului volum al lucrărilor de proiectare şi de construcţie la obiectul unei întreprinderi. 

8. În cazul elaborării documentaţiei de proiect şi de deviz pentru branşare de către o întreprindere specializată, beneficiarul (clientul, subclientul) prezintă furnizorului pentru coordonarea proiectul aprobat, în două exemplare. Un exemplar se restituie clientului în 15 zile concomitent cu avizul de coordonare (după achitarea lucrărilor de coordonare), al doilea exemplar rămîne la furnizor şi se foloseşte pentru supravegherea tehnică a construcţiei. Toate devierile de la condiţiile tehnice, necesitatea cărora se stabileşte pe parcursul elaborării documentaţiei de proiect şi de deviz pentru branşare, este necesar să se coordoneze suplimentar cu furnizorul.

Documentaţia de proiect şi de deviz pentru branşare trebuie să corespundă tuturor condiţiilor tehnice indicate de furnizor, în caz contrar ea se restituie clientului, refuzîndu-i-se coordonarea.

9. Lucrările de branşare se efectuează contra plată şi sub supravegherea reprezentanţilor furnizorului, cu participarea acestora la executarea următoarelor lucrări:

a) chemarea reprezentanţilor furnizorului pentru determinarea exactă, în plan şi pe teren, a amplasării şi cotelor branşamentelor de apă şi racordurilor de canalizare ale beneficiarului (clientului), a reţelelor şi construcţiilor furnizorului;

b) debranşarea şi golirea tronsonului reţelelor publice comunale de alimentare cu apă la care se execută lucrările;

c) spălarea şi dezinfectarea tronsonului debranşat al reţelelor publice comunale de alimentare cu apă, precum şi a instalaţiilor şi construcţiilor de branşare ale benificiarului (clientului);

d) punerea în funcţiune a tronsonului dezinfectat al reţelelor publice comunale de alimentare cu apă, după terminarea tuturor lucrărilor de branşare.
10. Procesul-verbal privind spălarea şi dezinfectarea tronsonului reţelelor publice comunale de alimentare cu apă şi instalaţilor de branşare ale benificiarului (clientului), cu indicarea cantităţii apei consumate, în conformitate cu indicaţiile contoarelor sau determinate prin calcul, se semnează de către benefeciar şi reprezentanţii furnizorului, şi serveşte drept bază pentru achitarea acestor lucrări de către beneficiar (client).

11. Furnizarea apei potabile benificiarului (clientului, subclientului) prin instalaţiile şi construcţiile de branşare se efectuează de către furnizor doar cînd există autorizaţia eliberată de către Centrul de medicină preventivă şi se efectuează în baza procesului-verbal de corespundere a reţelelor şi construcţiilor benificiarului (clientului) cerinţilor igienico-sanitare şi după executarea tuturor lucrărilor de dezinfectare a acestora, în conformitate cu „Regulamentul igienic – Cerinţă privind proiectarea, construcţia şi exploatarea apeductelor de apă potabilă” aprobat de Ministerul Sănătăţii al Republicii Moldova.

12. Recepţia lucrărilor de construcţie-montaj (reutilare) a instalaţiilor şi construcţiilor de branşare, instalaţiilor de preepurare (în cazul existenţei acestora), instalaţiilor de contorizare a apelor potabile, a apelor uzate se efectuează de către comisia în componenţa căreia intră reprezentanţi ai beneficiarului (clientului), furnizorului, reprezentantului administraţiei publice orăşeneşti-responsabil de supravegherea tehnică, Centrul de medicină preventivă, Direcţiei de pompieri şi salvatori şi ai altor organizaţii cointeresate, în conformitate cu actele normative în vigoare în domeniul construcţiilor şi cu perfectarea procesului-verbal de corespundere a lucrărilor executate, condiţiilor tehnice eliberate şi cerinţelor normative (inclusiv rezultatele probei de presiune la rece a acestor construcţii şi instalaţii).

13. Punerea în funcţiune a instalaţiilor şi construcţilor de branşare se efectuează de către furnizor doar după încheierea cu beneficiarul contractului privind furnizarea serviciilor, înregistrarea lui în calitate de client, prezentarea de către acesta a întregii documentaţii de executare şi achitarea tuturor cheltuielilor furnizorului pentru proiectarea şi construcţia instalaţiilor de branşare (sau supravegherea construcţiei acestora) în conformittate cu contractul, fapt care se confirmă prin procesul-verbal eliberat de furnizor privind pregătirea instalaţiilor şi construcţiilor de branşare (exploatare).

14. Branşarea subclienţilor la instalaţiile şi construcţiile accesorii ale clientului poate fi efectuată doar cu acordul furnizorului şi al clientului, respectîndu-se următoarele condiţii:

a) branşamentul de apă şi racordul de canalizare ale clientului va asigura obligatoriu debitul consumului de apă calculat al clientului şi subclientului, la presiunea necesară şi evacuarea suplimentară a apelor uzate ale subclientului;

b) existenţa acordului în scris al clientului, privind proprietatea (sau dreptul de proprietate) afectată în urma pozării pe teritoriul lor a reţelelor de branşare a subclientului;

c) posibilitatea exploatării (deservirii) independente a reţelelor subclientului fără a prejudicia proprietatea beneficiarului (clienţilor) de bază;

d) instalarea de către subclient a contoarelor pentru evidenţa consumului de apă şi (sau) evacuării apelor uzate;

e) închierea unui contract cu clientul privind furnizarea serviciilor (sau conform unei înţelegeri reciproce cu furnizorul) în cazul în care furnizarea serviciilor subclientului se efectuează în baza altor tarife, decît cele ale clientului;

f) compensarea de către subclient a tuturor cheltuielilor clientului şi furnizorului, legate de efectuarea branşării subclientului (inclusiv necesitatea înlocuirii contoarelor pentru evidenţa apei potabile şi a apelor uzate ale clientului);

g) asumarea de către subclient a angajamentelor contractuale de achitare a unei părţi din pierderile de apă la reţelele interioare (comune) ale clientului şi subclientului;

h) îndeplinirea de către subclient a dispoziţiilor punctelor 7-11 din prezenta secţiune a Regulamentului, precum şi ale punctului 13, în cazul încheierii contractului direct între furnizor şi subclient privind furnizarea serviciilor.

15. Se interzice orice branşare neautorizată la sistemele publice comunale de alimentare cu apă şi racordarea la sistemele de canalizare existente, inclusiv branşare la instalaţiile de apă stradale, hidranţi de incendiu, branşamente de apă şi racorduri de canalizare ale abonaţilor, precum şi folosirea neautorizată a acestor instalaţii şi sisteme, efectuate în lipsa:

a) condiţiilor tehnice eliberate de către furnizor;

b) autorizaţiei pentru branşare la reţelele publice comunale de alimentare cu apă şi/sau canalizare;

c) procesului-verbal privind punerea în funcţiune a instalaţiilor şi construcţiilor de branşare;

d) contractul privind furnizarea serviciilor publice comunale de alimentare cu apă şi canalizare şi legalizarea drepturilor clientului;

e) documentului care confirmă prolongarea termenului condiţiilor tehnice pentru branşare, în caz de expirare a acestuia.

16. În cazul branşării şi folosirii neautorizate a sistemelor publice comunale de alimentare cu apă şi canalizare, instalaţiile de branşare se supun lichidării imediate de către beneficiar (client, subclient, utilizator) sau de către furnizor, cu restituirea tuturor cheltuielilor de debranşare din contul vinovaţilor. Pentru folosirea neautorizată a sistemului public comunal de alimentare cu apă şi/sau canalizare, de la persoanele culpabile se percepe, benevol sau pe cale judiciară, costul pierderilor de apă potabilă (industrială) şi a apelor uzate evacuate, în limitele termenului de prescripţie, dacă nu este stabilită perioada reală a folosirii neautorizate.

Secţiunea II. Suspendarea furnizării apei şi/sau recepţionării apelor uzate

1. Suspendarea (limitarea) de către furnizor a livrării apei şi/sau a recepţionării apelor uzate de la clienţi se efectuează fără înştiinţarea prealabilă a acestora în cazurile:

a) circumstanţelor de forţă majoră, cauzate de calamităţi naturale, precum şi ale schimbării bruşte a calităţii apei din sursa de apă, ce prezintă pericol pentru sănătatea populaţiei în legătură cu imposibilitatea tratării ei conform cerinţelor normative;

b) sistării în caz de avariere sau limitare a furnizării energiei electrice la amplasamentele de alimentare cu apă şi/sau de canalizare ale furnizorului;

c) preavarierii reţelelor şi instalaţiilor de alimentare cu apă şi canalizare, care necesită sistarea de urgenţă a distribuirii apei şi/sau recepţionării apelor uzate;

d) necesităţii majorării transportării apei în locurile apariţiei incendiilor;

e) branşării neautorizate şi/sau folosirii neautorizate a reţelelor publice comunale de alimentare cu apă şi canalizare.

2. Furnizorul are dreptul să suspendeze sau să limiteze furnizarea apei potabile şi/sau recepţionarea apelor uzate, cu condiţia înştiinţării în prealabil despre acest fapt, în scris sau prin telefon, a clientului şi serviciului de dispecerat al Direcţiei pompieri şi salvatori precum şi, la necesitate, serviciile respective ale administraţiei publice locale şi mijloacele de informare în masă, în următoarele cazuri:

a) înrăutăţirea calităţii apei în sistemul public comunal de alimentare cu apă potabilă;

b) prescripţiei Centrului de medicină preventivă;

c) evacuarea în sistemul public comunal de canalizare a substanţelor poluante interzise spre recepţie, precum şi a substanţelor, care au prejudiciat sau pot prejudicia acest sistem sau pot preavaria sistemul;

d) remedierea avariilor la reţelele şi construcţiile accesorii de alimentare cu apă şi canalizare ale furnizorului;

e) executarea lucrărilor de reparaţie planificată sau a lucrărilor de branşare a clienţilor noi sau a sectoarelor noi ale reţelelor de alimentare cu apă şi/sau canalizare;

f) preavarierea sau starea nesatisfăcătoare a instalaţiilor şi construcţilor de branşare ale clientului şi/sau pierderii apei la reţelele interioare ale clientului (subclientului);

g) neîndeplinirea de către client în termenele stabilite a prescripţiilor furnizorului privind:

- montarea instalaţiilor de contorizare şi contoarelor;

- asigurarea accesului la contoare pentru citirea indicaţiilor, verificarea instalaţiilor, sigilate de către furnizor, la reţelele interioare ale clientului, examinarea stării lor tehnice;

- asigurarea posibilităţii prelevării probelor apelor uzate din căminurile de control sau efectuării măsurărilor de control ale debitelor acestora;

- prezentarea datelor privind volumele calculate ale consumului de apă şi/sau evacuarea apelor uzate, bilanţul consumului de apă şi evacuarea apelor uzate, sursele proprii sau departamentale de alimentare cu apă;

- prezentarea datelor privind numărul locatarilor domiciliaţi în casele de locuit, volumele de apă furnizate şi/sau ale apelor uzate ale subclienţilor;

- construirea şi exploatarea instalaţiilor de preepurare;

- asigurarea posibilităţilor de executare a lucrărilor de reparaţie la reţelele publice comunale de alimentare cu apă şi canalizare pozate pe teritoriul clientului (încălcarea condiţiilor servituţiei);

- suspendarea evacuării apelor uzate cu concentraţii ale substanţelor ce depăşesc normativele stabilite.

3. În cazurile indicate în punctul 2 lit. a), b), c), f) din prezenta secţiune, informarea clienţilor şi serviciilor respective ale oraşului se efectuează de către furnizor în decursul zilei suspendării posibile a prestării serviciilor, în cazurile indicate în punctul 2 lit. d), g) – cu o zi pînă la începerea lucrărilor, legate de suspendarea furnizării apei şi/sau evacuării apelor uzate, iar în cazul indicat în punctul 2 lit. e) – cu două zile în prealabil, cu informarea prin mijloacele mass-media locală despre termenele şi zona executării lucrărilor.

4. Suspendarea furnizării apei şi/sau recepţionării apelor uzate ale clienţilor în cazurile indicate în punctul 2 lit. c), f), g) se efectuează prin încheierea şi sigilarea vanei şi/sau instalarea obturatorului în locul racordării branşamentului de apă al clientului la reţelele publice de alimentare cu apă, precum şi, la necesitate, prin sigilarea în poziţia „închis” a primei vane (în direcţia fluxului apei) de la instalaţia de contorizare a clientului, şi întocmirea procesului-verbal, semnat de reprezentanţii furnizorului şi clientului, privind cauzele suspendării furnizării serviciilor şi termenele înlăturării încălcărilor depistate.

Dispunînd de cererea în scris a clientului privind refuzul temporar al serviciilor de furnizare a apei, suspendarea furnizării apei se efectuează în mod analogic, iar procesul-verbal semnat de părţi serveşte drept argument pentru suspendarea calculării plăţii clientului pentru servicii.

În unele cazuri, avînd în vedere situaţia concretă, furnizorul concomitent cu suspendarea furnizării apei are dreptul să întrerupă recepţia apelor uzate ale clientului prin instalarea dispozitivelor speciale de închidere (a obturatorilor) în căminul de control al clientului.

5. Temei pentru suspendarea furnizării apei şi/sau recepţionarea apelor uzate de către furnizor este şi neachitarea de către client a bonurilor de plată pentru serviciile furnizate de către furnizor sau a sancţiunilor economice şi se efectuează în felul următor:

- în cazul neachitării de către client a documentelor de plată sau a sancţiunilor economice în termenele stabilite, furnizorul avertizează în scris clientul că, în cazul neachitării datoriei în decursul următoarelor zece zile, furnizarea ulterioară a serviciilor poate fi suspendată;

- după expirarea terminului indicat şi neefectuarea plăţii în această perioadă, furnizorul avertizează în scris clientul şi serviciile respective ale autorităţilor administraţiei publice orăşeneşti, la necesitate, despre suspendarea furnizării serviciilor şi în trei zile efectuează aceste lucrări în conformitate cu punctul 4 al prezentului Regulament.

6. Pentru prejudiciul cauzat clientului în urma suspendării (limitării) furnizării apei şi recepţionării apelor uzate din motivele indicate în punctele 1, 2, 5 ale prezentului Regulament, furnizorul nu poartă răspundere juridică şi financiară.

7. Furnizorul va relua prestarea serviciilor în cazurile indicate în punctele 2 lit. c), f), g) şi 5, după achitarea de către client a plăţii pentru lucrările de debranşare şi rebranşare la reţelele publice comunale de alimentare cu apă şi/sau canalizare, conform tarifelor furnizorului, iar în cazul indicat în punctul 1. lit. e) – de asemenea după achitarea costului pierderilor de apă.

8. În cazul suspendării furnizării serviciilor în conformitate cu punctul 4 din prezenta secţiune a Regulamentului şi reluării de către client a furnizării apei şi/sau evacuării apelor uzate, fără acordul furnizorului, folosirea serviciilor se consideră neautorizată din momentul întocmirii procesului –verbal privind suspendarea prestării acestor servicii, iar volumul apei consumate de client şi a apelor uzate evacuate se calculează ţinînd cont de viteza apei în transonul respectiv d 1,5 m/sec şi timpul cît a durat. 

Furnizorul are dreptul, înştiinţînd clientul şi, la necesitate, serviciile respective ale autorităţii administraţiei publice locale, să lichideze branşarea clientului la reţelele publice comunale de alimentare cu apă şi canalizare.

9. În cazul în care suspendarea furnizării serviciilor clientului de bază va avea ca urmare sistarea furnizării apei şi evacuării apelor uzate de la subclienţi, furnizorul nu poartă răspundere pentru suspendarea prestării serviciilor către acesta.

Secţiunea III. Condiţii de utilizare şi funcţionare 

a sistemelor de alimentare cu apă şi canalizare

1. Gradul de răspundere pentru starea tehnică şi întreţinerea sistemelor de alimentare cu apă şi canalizare în procesul-verbal corespunzător dintre părţile contractante.

2. Pentru blocurile locative se consideră hotar de delimitare a instalaţiilor de alimentare cu apă – fîntîna în care este instalat apometru, iar la sistemele de canalizare – primul cămin de vizitare de pe racordul blocului. În celelalte cazuri, hotarul de delimitare a instalaţiilor de alimentare cu apă se va stabili în baza actelor normative şi legislative şi se va stipula în contract.

3. Căminul de racordare, inclusiv armătura de închidere din acesta la reţelele de alimentare cu apă se află la balanţa furnizorului.

4. Construcţia noilor reţele de tranzit prin clădiri şi construcţii este interzisă.

5. Amplasarea reţelelor de tranzit pe terenurile unor proprietari se efectuează doar cu acordul scris al acestora. În acordul respectiv se stabilesc condiţiile convenite de părţi ce vor fi respectate la construcţia, exploatarea şi repararea reţelelor de tranzit.

6. Reţeaua de distribuţie, la care sînt conectaţi mai mulţi consumatori, este exploatată de distribuitorul acestuia sau de către proprietarul ei, la balanţa căruia se află.

7. Deţinătorii imobilelor sau ai terenurilor prin care trec reţelele de tranzit sînt obligaţi să păstreze integritatea acestora şi să permită executarea lucrărilor de întreţinere, reparaţie şi înlocuire a conductelor, avînd dreptul la despăgubiri în cazul suportării unor prejudicii.

8. Persoanele fizice şi juridice, care au deteriorat sau din vina cărora au fost deteriorate sistemele de alimentare cu apă sau de canalizare, sînt obligate să anunţe neîntîrziat despre aceasta posesorul sistemelor respectiv (furnizorul, consumatorul) şi să suporte din mijloacele proprii toate cheltuielile de restabilire şi despăgubire pretinse justificat şi legal de cei păgubiţi.

9. Consumatorul (subconsumatorul) este obligat să anunţe furnizorul şi să obţină acordul lui prealabil în cazurile cînd intenţionează:

· să reducă sau să majoreze consumul apei şi volumul apelor uzate evacuate, faţă de cele indicate în contract;

· să mărească concentraţia sau cantitatea poluanţilor în apele uzate peste limitele stabilite în contract;

· să construiască sau să pună în funcţiune noi reţele şi instalaţii;

· să schimbe echipamentele de măsurare;

· să rupă sigiliile aplicate de furnizor (cu excepţia cazurilor de incendiu);

· să întreprindă orice alte acţiuni ce ar putea avea drept consecinţă abaterea de la clauzele contractului.

10. Racordarea la reţelele şi instalaţiile existente fără avizul furnizorului şi fără respectarea normelor şi reglementărilor în vigoare este interzisă.

11. Se consideră neautorizate racordările:

· executate fără avizul prealabil al furnizorului sau după expirarea terminului de valabilitate al contractului cu acesta;

· care sînt folosite înainte de a fi recepţionate şi date în exploatare în modul stabilit;

· care sînt exploatate pînă la închierea contractului de prestare a serviciilor.
12. Se consideră neautorizate construcţiile şi instalaţiile:

· executate fără proiect sau în baza unui proiect neautorizat în modul stabilit, ori după un proiect care nu a fost coordonat cu furnizorul, inclusiv după orice proiect în care nu au fost respectate prescripţiile de execuţie ale proiectului;

· executate fără supravegherea tehnică a furnizorului;

· reconstruite fără avizul furnizorului sau cele ale căror echipamente de măsurare au fost demontate şi montate (instalate) fără avizul prealabil al furnizorului.
13. Pentru racordarea neautorizată la reţelele furnizorului poartă răspundere proprietarul construcţiilor şi instalaţiilor conexe, iar la reţelele consumatorului – consumatorul şi proprietarul construcţiilor şi instalaţiilor respective racordate.
Responsabilitatea pentru racordarea la reţelele nou construite înainte ca acestea să fie recepţionate de furnizor o poartă organizaţia sau persoana care a executat construcţiile şi instalaţiile de racordare, precum şi proprietarul acestora.
În cazul în care titularul reţelelor racordate neautorizat nu poate fi stabilit, răspunderea pentru racordare o poartă deţinătorul construcţiilor şi instalaţiilor la care s-a efectuat acea racordare sau, după caz, persoana fizică sau juridică ce utilizează nemijlocit construcţiile şi instalaţiile respective.

14. Toate cazurile de racordare neautorizată descoperite, furnizorul le înregistrează în procesele-verbale corespunzătoare. Refuzul persoanei responsabile, care a permis (a dispus) racordarea neautorizată, de a semna procesul-verbal nu poate fi interpretat în favoarea ei. Construcţiile şi instalaţiile trebuie să fie debranşate neîntîrziat de la reţelele la care au fost racordate. Cheltuielile legate de debranşare a construcţiilor şi instalaţiilor neautorizate le suportă vinovatul.

15. Furnizorul va stabili tipul şi diametrul contoarelor care urmează să fie utilizate din cele incluse în Registrul de stat al mijloacelor de măsurare, cu respectarea normelor metrologice recomandate de Serviciul Standartizare şi Metrologie.

16. Furnizorul are dreptul să schimbe tipul şi diametrul contoarelor aflate în exploatare, dacă noile reglementări îi impun acest lucru.

17. Consumatorul are obligaţia să asigure şi să faciliteze în permanenţă persoanelor desemnate ale furnizorului accesul la contor pentru toate operaţiunile impuse de serviciu: citiri, verificări, întreţinere, intervenţii.

18. Citirea contorului se face în prezenţa consumatorului sau a reprezentantului acestuia.
IV Deservirea tehnică a sistemelor inginereşti de alimentare cu apă şi canalizare din subsoluri şi etajele tehnice a blocurilor locative cu apartamente, a blocurilor, căminelor cu încăperi locuibile.

1. Controlul tehnic al sistemelor interne de alimentare cu apă potabilă, cu energie termică şi de evacuare a apelor uzate (canalizare) se efectuează o dată în 6 luni.

2. Deservirea tehnică a sistemelor inginereşti de alimentare cu apă, cu energie termică şi canalizare din subsoluri şi etajele tehnice a blocurilor locative cu apartamente, a blocurilor, căminelor cu încăperi locuibile, prevede:
a) lichidarea deteriorărilor din sistemele de alimentare cu apă potabilă, cu energie termică şi evacuarea apelor uzate din subsoluri şi etajele tehnice;

b) lichidarea scurgerilor din sistemele de alimentare cu apă, cu energie termică şi de evacuare a apelor uzate din subsoluri şi etajele tehnice;

c) curăţirea şi spălarea căminelor de vizitare comune de apeducte şi evacuare a apelor uzate;

d) demontarea, controlul, curăţirea şi schimbul robinetelor deteriorate şi a vanelor în locurile de uz comun, materialele necesare fiind puse la dispoziţia furnizorului, sau achitat costul lor, din contul locatarilor;

e) schimbul sectoarelor de reţele de apeduct, de energie termică şi evacuare a apelor uzate pînă la 1m lungime armăturii de închidere şi reglare;

f) ştimuirea ţevelor de evacuare a apelor uzate.

3. Tariful pentru deservirea tehnică a sistemelor inginereşti se calculează pentru un metru patrat de suprafaţă a apartamentului, încăperilor locuibile în cămine.

4. Proprietarii apartamentelor şi încăperilor locuibile în cămine achită plata pentru deservirea sistemelor inginereşti de alimentare cu apă, cu energie termică şi canalizare în baza tarifului, aprobat de Consiliul orăşenesc Ştefan Vodă.

5. Proprietarii blocurilor locative participă la cheltuelile pentru întreţinerea şi reparaţia sistemelor inginereşti de alimentare cu apă, cu energie termică şi canalizare din subsoluri şi etajele tehnice, conform Legii condominiului în fondul locativ nr. 913-XIV din 30.03.2000 şi de alte acte legislative şi normative;

6. Nefolosirea de către proprietar a locuinţei (încăperii) sau refuzul de a folosi proprietatea comună nu constituie temei pentru a-l elibera, integral sau parţial, de cheltuielile comune pentru întreţinerea sistemei de alimentare cu apă şi canalizare din subsoluri şi etajele tehnice.

Anexă la
Regulamentul privind furnizarea 

serviciilor publice (comunale)

de alimentare cu apă, canalizare 

şi deservirea tehnică a sistemelor 

inginereşti din blocurile locative 

în or. Ştefan Vodă, aprobat prin decizia Consiliului orăşenesc Ştefan Vodă 
nr. 4/3 din 20 mai 2010

Norme de consum 
a apei potabile în or. Ştefan Vodă.
	Nr. 

d/o
	Utilizatori
	Unitatea 

de măsură
	Cantitatea pentru consum ( în l )
	Argumentare

	1
	Casele de locuit cu sistem de alimentare cu apă rece, cu cadă de baie, duş, wc, lavuar, cu sistem de canalizare.
	La 1 pers/zi
	 195
	         ChиР

2.04.01-85

	2
	Casele de locuit cu sistem de alimentare cu apă rece, cu cadă de baie, duş, wc, lavuar, cu sistem de canalizare, cu încălzitor de apă cu gaze.
	La 1 pers/zi
	195
	ChиР

2.04.01-85



	3
	Apartamente deconectate de la apeduct, cu alimentare de apă de la cişmele instalate în stradă.
	      La 1 pers/zi
	45
	ChиР

2.04.01-84


